Valtioneuvoston asetus

lapsen syntymää koskevasta ilmoituksesta ja henkilöllisyyden toteamiseksi hyväksyttävistä asiakirjoista vanhemmuusasioissa

Valtioneuvoston päätöksen mukaisesti säädetään vanhemmuuslain ( / ) 69 §:n 1 momentin nojalla:

1 §

*Ilmoitus lapsen syntymästä*

Väestötietojärjestelmän rekisterinpitäjän on ilmoitettava viipymättä vanhemmuuslain ( / ) 8

§ :ssä tarkoitetulle lastenvalvojalle väestötietojärjestelmään talletettu tieto sellaisesta avioliiton ulkopuolella syntyneestä lapsesta, jonka vanhemmuutta ei ole tunnustettu ennen lapsen syntymää.

2 §

*Henkilöllisyyden toteamiseksi hyväksyttävät asiakirjat*

Vanhemmuuslain 24 §:ssä tarkoitettuna henkilöllisyystodistuksena tai muuna tähän verrattavana, luotettavana asiakirjanäyttönä henkilöllisyydestä hyväksytään seuraavat voimassa olevat asiakirjat:

1) passi;

2) ulkomaalaislain (301/2004) 134 §:ssä tarkoitettu Suomen valtion viranomaisen myöntämä muukalaispassi;

3) ulkomaalaislain 135 §:ssä tarkoitettu Suomen valtion viranomaisen myöntämä pakolaisen matkustusasiakirja;

4) Euroopan talousalueen jäsenvaltion, San Marinon tai Sveitsin asianomaisen viranomaisen myöntämä henkilökortti;

5) Suomen valtion viranomaisen 1 päivän lokakuuta 1990 jälkeen myöntämä ajokortti.

3 §

*Voimaantulo*

Tämä asetus tulee voimaan 1 päivänä tammikuuta 2023.

Helsingissä x.x.20xx

Oikeusministeri Anna-Maja Henriksson

xx